**Imahét Komló 2025.**

**A Szentlélek munkája**

**János 3,1-9.**

**1** Volt a farizeusok között egy Nikodémus nevű ember, a zsidók egyik vezető embere. **2** Ő egy éjjel elment Jézushoz, és így szólt hozzá: "Mester, tudjuk, hogy Istentől jöttél tanítóul, mert senki sem képes megtenni azokat a jeleket, amelyeket te teszel, hacsak nincs vele az Isten."

**3** Jézus így válaszolt: "Bizony, bizony, mondom néked: ha valaki nem születik újonnan, nem láthatja meg az Isten országát." **4** Nikodémus ezt kérdezte tőle: "Hogyan születhetik az ember, amikor vén? Bemehet anyja méhébe és megszülethetik ismét?"

**5** Jézus így felelt: "Bizony, bizony, mondom néked, ha valaki nem születik víztől és Lélektől, nem mehet be az Isten országába.

**6** Ami testtől született, test az, és ami Lélektől született, lélek az. **7** Ne csodálkozz, hogy ezt mondtam neked: Újonnan kell születnetek. **8** A szél arra fúj, amerre akar; hallod a zúgását, de nem tudod, honnan jön, és hova megy: így van mindenki, aki a Lélektől született." **9** Nikodémus megkérdezte tőle: "Hogyan történhet meg mindez?"

* Általában ügyfélfogadásra ritkán adunk meg éjszakai időpontot, de Nikodémus, a farizeus, egy ilyen időpontban érkezett Jézushoz.

**Dr. Arnold Fruchtenbaun magyarázza Nikodémus éjszakai beszélgetését Jézussal:**

* Vannak bizonyos alapelvek, melyek valakit farizeussá tesznek. Ezeknek az alapelveknek az egyike a következő volt: egész Izráelnek része van az eljövendő Országban. Ez azt jelenti számukra, hogy mindenki, aki zsidónak született, automatikusan bejut az Isten eljövendő országába.
* A pogányoknak először át kell térniük a zsidóságba, hogy erre minősitést nyerjenek.
* A zsidóknak ez a kvalifikáció automatikusan jár. Irataikban a következő kijelentés található: **Ábrahám** a pokolhoz vezető utolsó kapunál ül, hogy megragadjon minden zsidót, akik oda küldtek. Más szavakkal kifejezve: Ha bármilyen mennyei, bürokratikus hiba alapján egy zsidót a pokolba küldenének, nem kell félnie, hiszen Ábrahám ott ül a kapuknál. ő megmenti őt, mielőtt átmegy, mert egész Izráelnek része van az eljövendő Országban.
* Amikor Keresztelő János rámutatott a bűnökre, vagy amikor Jézus rámutatott egyes bűnökre, gyakran ez volt a felelet: De hiszen mi Ábrahám fiai vagyunk, tehát ez nem jelent semmit sem a számunkra. Mi zsidóknak születtünk, mi amúgy is bejutunk az Isten országába.
* Azok, akik engedelmesek, különleges helyeket kapnak az eljövendő országban, de a farizeusi tanítás szerint elégséges volt zsidónak születni.
* Farizeusi iratokban ennek a természetes születésnek egy bizonyos fogalom felel meg: **„víztől születni"**. Ez a víztől születni fizikai megszületést jelent, és fizikailag zsidónak születni a farizeusok nézete szerint elégséges.
* Most egy ilyen zsidó, ezzel a teológiai háttérrel jött Jézushoz, annak alapján, amit látott és hallott. De mielőtt a beszélgetésben mélyebb értelmű dolgokról került volna szó, ezt mondta Jézus: „Bizony. bizony mondom neked: ha valaki nem születik újonnan, nem láthatja meg az Isten országát" (3. v.). Nikodémus ezt kérdezte erre: „Hogyan születhetik az ember. amikor vén? Bemehet anyja méhébe és megszülethetik ismét?" (4. v.)
* Úgy látszott, hogy Nikodémusznak volt valami fogalma az újonnan születésről, mert a farizeusi iratokban sokszor használták ezt a fogalmat. Amit nem értett az volt, hogyan tapasztalhatna meg valaki ilyesmit, ha már elért egy bizonyos életkort és egy bizonyos állapotot.
* Meg nem értésének oka a következő volt: **A rabbinusi tanítás szerint 6 lehetőség volt az újjászületésre.** S ezek a lehetőségek a természetes élet terében játszódnak le, abban a térben, amelybe a víz által történt születéssel lehet bejutni. E 6 lehetőség közül Nikodémusnak 2 nem állt rendelkezésére, 4 igen.
* **Az első mód az újjászületésre az volt, amikor egy pogány áttért a zsidóságba.** Öt „újonnan születettnek" jelentették ki. Nikodémus zsidónak született, és ezért neki nem kellett áttérnie. Ez a lehetőség ennek következtében Nikodémus számára nem állt fenn.
* **A második mód az újonnan születésre az volt, amikor valakit királlyá koronáztak.** Ha egy férfit királlyá koronáztak, őt is „újonnan születettnek” jelentették ki. János sehol nem mondja, hogy Nikodémus tagja lett volna a Dávid házának. Ez volt az egyik előfeltétel. De még ha az is lett volna, a zsidók a történelemnek ebben az időszakában a Római Birodalom uralma alatt álltak. Így ez a lehetősége sem volt meg.
* Az első két lehetőség tehát Nikodémus számára nem létezett. A további négy azonban lehetséges volt.
* A 3. mód **a „bár micváh",** ami egy zsidó fogalom, és a jelentése **„a törvény fia".** Ez egy szertartás, ami a fiúgyermek 13 éves korában történik. Ennek Során elkötelezi magát a törvénynek. A rabbinusi tanítás szerint eddig az életkorukig a szülök voltak felelősek fiúgyermekük bűneiért. utána azonban már maga a fiú volt a felelős. Ettől kezdve már felnőttnek számított. Zsidó törvény szerint egy istentisztelethez tíz felnőtt férfi szükséges, és a bár micváh megtörténte után ennek értelmében a fiú e tíz férfi egyike lehetett. Nikodémus túl volt a 13. évén, amikor Jézushoz jött. és ez a lehetőség az újjászületésre már a háta mögött volt.
* **A negyedik mód a házasságkötés volt.** Ha egy zsidó házasságot kötött, átment egy olyan szertartáson, amelynek végén „újjászületettnek" jelentették ki. János e fejezetben sehol sem említi Nikodémus feleségét. Mi mégis tudjuk az l. vers alapján, hogy házas ember volt. E versben ugyanis két címet adnak neki, melyek közül az első a farizeus, ami önmagában véve még semmit nem mond a házas állapotról. De másodikként a zsidók egy főemberének nevezik. Ez azt jelenti, hogy egyike volt a Szanhedrin (a Nagytanács) tagjának. Alapkövetelmény volt, hogy a Nagytanács tagjai házasok legyenek. Egyedülálló férfi ennek a követelménynek nem felelt meg. A zsidók akkoriban 16-20 éves korukban házasodtak. Tehát valamikor ebben az életkorban élte meg Nikodémus ezt a fajta újjászületést.
* **Az 5. mód a rabbiként való beiktatás volt.** Amikor egy férfit beiktattak, mint rabbit, akkor újonnan születettnek jelentették ki. Nikodémusra mindkettő érvényes, ő vezető farizeus és a Szanhedrin tagja volt. Ebből az derül ki a számunkra, hogy rabbi volt. A beiktatás kb. 30 éves korban történt. Ekkor tehát harmadszorra született újjá. E hármon kívül. a farizeusi zsidóságban már csak egy további lehetőség volt az újjászületésre.
* Ez a hatodik lehetőség az volt, hogy valaki **vezető legyen egy rabbinus iskolában.** ami azzal a felelősséggel járt, hogy jövendő rabbikat kellett kiképeznie, őket szolgálatba állítania és beiktatnia erre a feladatra. Abból a módból, ahogyan Jézus Nikodémust a 10. versben megszólította, kiderül, hogy ő elérte ezt a tisztséget az akkori zsidó társadalomban. Jézus így szólt ott: **„Te Izráel tanítója vagy".** Mivel Jézus, Nikodémust Izráelnek a „tanítójaként" szólította meg, tudjuk, hogy Nikodémus maga mögött tudhatta ez utóbbi lehetőséget is, azt, hogy rabbinusi tanítás szerint újjászületett.
* Mivel Nikodémus tudatában volt ennek, megérthetjük, mire gondolt Nikodémus, amikor megkérdezte Jézust, **hogyan „születhet egy ember újonnan", ha már vén,** ha a rabbinusi tanítás szerint minden lehetőséget maga mögött hagyott már, hogy újjászülessen. Pontosan ez áll Nikodémus kérdésének a hátterében. a 4. versben. Az 5. versben ezt mondta neki Jézus: „Bizony, bizony mondom neked, ha valaki nem születik víztől és Lélektől, nem mehet be az Isten országába." Így mondta Jézus: „víztől és Lélektől".
* A Lélektől születés azt jelenti. hogy Isten Lelke megújítja a mi természeti lelkünket, így születünk mi újonnan, s ez az újonnan születés amire nekünk szükségünk van, hogy bemenetelünk legyen Isten Királyságba.
* Az újjászületés mind a négy módja, amelyeken Nikodémus túl volt, s amelyek kivétel nélkül a természeti közegben játszódtak le, nem volt elégséges. Amig szellemileg „újonnan nem született", nem juthat be az Isten országába.
* A következő kérdés, amire Nikodémus még gondolhatott, **hogyan lehet lelkileg újonnan születni,** és pontosan ezt világítja meg Jézus a számára. Ebben 2 lépésről van szó: Egy lépést Istennek kell megtennie, a másikat pedig az embernek.
* A 14. és 15. versben ezt Írja János: „És ahogyan Mózes felemelte a kígyót pusztában, úgy kell az Emberfiának is felemeltetnie, hogy aki hisz, annak Örök élete legyen Őbenne”.
* Az első lépést Isten teszi meg. Isten elküldte a Fiát, hogy ő legyen a végleges engesztelő áldozat. Amikor az Úr Jézus meghalt a kereszten, az egész világ számára kínálta fel a szabadítást.
* De önmagában véve, az „üdvösség lehetősége", vagy ismerete még senkit nem mentett meg. Mert mindenképpen egy második lépésre is szükség van. Ez az emberi felelősséggel van összefüggésben. Az egyes embernek el kell fogadnia azt, amit Jézus felajánlott neki. A János evangéliumának legismertebb verse a 3,16, amely éppen ezt a két lépést ismétli meg.
* **Az első lépés:** Úgy szerette Isten a világot, hogy az. ő egyszülött Fiát adta. Ez az első lépés Jézus Krisztusnak a kereszthalálával lezárult. Isten mindent megtett, ami szükséges ahhoz, hogy mindenkinek felkínálja az üdvösséget. De egyedül az a tény, hogy az üdvösség mindenki számára el van készítve, még senkit sem ment meg.
* Mert most kell jönnie a második lépésnek. **Az egyes embernek hinni kell azt. amit a Fiú felkínált neki.** Annak, aki hisz, örök élete van. Azon pedig, aki nem hisz, örökké az Isten haragja marad rajta.
* **Hinni azt jelenti, elfogadom és rábízom magam Jézusra az örök életért.**
* Addig, amíg Nikodémus meg nem teszi ezt a második lépést, és nem fogadja el Jézust, mint a Megváltót, meg sem láthatja az Isten királyságát, és nem tud bejutni oda.
* Nikodémus számára ez teljesen új gondolat volt. Első hallásra automatikusan nem is tudta ezt elfogadni.
* Azok, akik valamelyik zsidó misszió munkájában dolgoznak, hamar megtanulják, hogy egy zsidó ember csak nehezen tud hinni, amikor először hallja az evangéliumot. Olykor megtörténik ugyan, de rendkívül ritkán.
* Normális körülmények között egy zsidó mindig egy belső harcot él át. Ez szellemi, mentális, pszichológiai harc. Át kell alakítania, át kell programoznia az egész gondolkodásmódját mielőtt el tudja hinni, hogy Jézus a Messiás. Nikodémus számára is elkezdődött ez a harc, pontosan ekkor, és mintegy 3 évig tartott.
* Nikodémus összesen háromszor kerül említésre a János evangéliumában. A 3. után a 7. fejezetben még hitetlen, de már azok közé tartozik, akik közbeléptek Jézus érdekében, hogy a Nagytanács is meghallgassa őt. Harmadszor a 19. fejezetben találkozunk vele, ahol abból indulhatunk ki, hogy Nikodémus ezt a harcot, mint hívő ember fejezte be.
* A Szentlélek munkáját figyelhettük ebben a történetben.
* A Szentlélek mindig Jézusra mutat.
* Munkája hasonlít a szélhez. Nem látod, de tapasztalod a jelenlétét és munkáját.
* A Szentlélek hitre segít, és ha megvalljuk hitünket Jézus Krisztusban, mint a Megváltónkban, akkor újjászül. Ez a felülről születés Isten ajándéka, mellyel belehelyez Krisztusba, Isten családjába és a gyülekezet közösségébe. Ez a mennyei anyakönyvezés mindig hiteles és megbízható.
* Hiszed-e ezt?